Source: http://www.zakonypreludi.sk/zz/2003-104
Timestamp: 2017-08-19 12:55:02+00:00

Document:
104/2003 Z. z. Nariadenie o Akreditačnej komisii | Aktuálne znenie
Nariadenie vlády č. 104/2003 Z. z.Nariadenie vlády Slovenskej republiky o Akreditačnej komisii
(v znení č. 558/2007 Z. z., 253/2012 Z. z., 253/2012 Z. z., 427/2013 Z. z.)
Čiastka 49/2003
§ 1 - Spôsob výberu členov Akreditačnej komisie
§ 2 - Obsah a spôsob podávania žiadosti
§ 3 - Postup pri výkone pôsobnosti komisie pri akreditácii jednotlivých činností vysokej školy
§ 4 - Postup pri výkone pôsobnosti komisie pri komplexnej akreditácii činností vysokej školy
§ 4a - Prechodné ustanovenie k úprave účinnej od 1. januára 2014
z 19. marca 2003
Vláda Slovenskej republiky (ďalej len „vláda") podľa § 82 ods. 7 zákona č. 131/2002 Z. z. o vysokých školách a o zmene a doplnení niektorých zákonov (ďalej len „zákon") nariaďuje:
Spôsob výberu členov Akreditačnej komisie
(1) Akreditačná komisia (ďalej len „komisia") je poradný orgán vlády (§ 81 ods.1 zákona).
(2) Návrhy kandidátov na členov komisie (ďalej len „návrh na kandidáta") predkladá ministrovi školstva Slovenskej republiky (ďalej len „minister")
a) verejná vysoká škola,
b) súkromná vysoká škola,
c) štátna vysoká škola prostredníctvom príslušného ústredného orgánu štátnej správy (§ 42 zákona),
d) ústredné orgány štátnej správy,1)
e) Slovenská akadémia vied2) (ďalej len „predkladatelia").
(3) Za kandidáta na člena komisie možno navrhnúť významnú osobnosť z vysokej školy alebo zo Slovenskej akadémie vied, z inej vedeckej ustanovizne a z odbornej ustanovizne a zahraničného odborníka.
(4) Návrh na kandidáta podľa odseku 2 obsahuje tieto údaje:
a) meno a priezvisko, tituly a hodnosti, dátum narodenia a adresu pracoviska,
b) študijný odbor (§ 50 ods. 1 zákona) alebo odbor výskumu a vývoja,3) v ktorom pôsobí,
c) priebeh a zoznam doterajších pracovných pomerov a obdobných pracovnoprávnych vzťahov4) a doterajšieho vedecko-pedagogického a odborného pôsobenia,
d) počet a zoznam vedeckých prác, umeleckých prác, publikovaných vysokoškolských učebníc, monografií, pôvodných vedeckých prác v domácich a zahraničných vedeckých časopisoch, publikovaných prác v zborníkoch z vedeckých konferencií,
e) počet udelených patentov, autorských osvedčení, licencií a počet navrhnutých a uskutočnených projektov, technických diel alebo umeleckých diel,
f) členstvo vo vedeckých alebo v umeleckých radách, v orgánoch Slovenskej akadémie vied a iných vedeckých a odborných ustanovizní, čestné doktoráty, pobyty na zahraničných univerzitách a v iných vedeckých a odborných ustanovizniach,
g) počet ohlasov na vytvorené dielo v štruktúre
1. počet citácií v karentovaných časopisoch,
2. počet citácií v nekarentovaných časopisoch,
3. počet iných zahraničných ohlasov na vytvorené dielo,
4. zoznam piatich najvýznamnejších ohlasov podľa hodnotenia kandidáta,
h) iné významné vedecké, odborné alebo umelecké aktivity.
(5) Z predložených návrhov na kandidátov minister vyberie kandidátov v počte a zložení podľa § 81 ods. 2 až 4 zákona a predloží návrh na ich vymenovanie za členov komisie vláde. V návrhu uvedie aj vyjadrenie orgánov reprezentácie vysokých škôl.
(1) Žiadosť, ktorú podáva komisii vysoká škola alebo nevysokoškolská inštitúcia (ďalej len „žiadateľ“) obsahuje:
b) meno, priezvisko a podpis štatutárneho orgánu žiadateľa,
c) odtlačok pečiatky žiadateľa,
d) predmet žiadosti.
(2) K žiadosti sa prikladajú formulár a doklady (ďalej len „prílohy“) uvedené
a) v prílohách č. 1 a 7, ak ide o vyjadrenie o spôsobilosti vysokej školy uskutočňovať študijný program oprávňujúci jeho absolventom udeľovať akademický titul,
b) v prílohách č. 2 a 7, ak ide o vyjadrenie o spôsobilosti nevysokoškolskej inštitúcie podieľať sa na uskutočňovaní doktorandského študijného programu,
c) v prílohách č. 3 a 7, ak ide o vyjadrenie o spôsobilosti vysokej školy uskutočňovať habilitačné konanie a konanie na vymenúvanie profesorov alebo
d) v prílohe č. 4, ak ide o vyjadrenie k návrhu na zriadenie, zlúčenie, splynutie, rozdelenie, zrušenie, zmenu názvu alebo zmenu sídla verejnej vysokej školy, štátnej vysokej školy, fakulty verejnej vysokej školy, fakulty štátnej vysokej školy alebo fakulty súkromnej vysokej školy.
(3) Ak ide o komplexnú akreditáciu činností vysokej školy, k žiadosti sa prikladajú prílohy uvedené v prílohách č. 1, 3, 5 a 7.
(4) Žiadosť sa predkladá v jednom písomnom vyhotovení a v elektronickom vyhotovení prostredníctvom webového sídla komisie. Prílohy k žiadosti sa predkladajú v elektronickom vyhotovení prostredníctvom webového sídla komisie.
(5) K žiadosti podľa § 47 ods. 4 zákona sa prikladajú prílohy uvedené v prílohách č. 1, 3, 6 a 7. Žiadosť a prílohy podľa prvej vety sa predkladajú v dvoch písomných vyhotoveniach a v dvoch elektronických vyhotoveniach na elektronickom nosiči. Všetky vyhotovenia sú obsahovo totožné.
(1) Komisia po doručení zaeviduje žiadosť a prílohy podľa § 2 a zverejní ich na svojom webovom sídle najmenej na desať rokov.
(6) Lehota na prijatie vyjadrenia komisie o žiadosti začína plynúť odo dňa nasledujúceho po dni, keď bola komisii doručená úplná žiadosť s prílohami. Ak komisia vyzve žiadateľa na doplnenie žiadosti alebo príloh podľa § 2 ods. 2 a žiadateľ ich v určenej lehote nedoplní, lehota na vyjadrenie komisie začína plynúť odo dňa, keď márne uplynie lehota určená na ich doplnenie.
(7) Komisia zverejňuje na svojom webovom sídle vyjadrenie s odôvodnením podľa § 82 ods. 5 zákona a doručí ho spolu s vyjadrením štatutárneho orgánu žiadateľa, ktoré je prílohou k vyjadreniu komisie, Ministerstvu školstva, vedy, výskumu a športu Slovenskej republiky (ďalej len „ministerstvo školstva“); ak ide o žiadosti týkajúce sa štátnych vysokých škôl, aj príslušnému ústrednému orgánu štátnej správy podľa § 43 až 45 zákona.
(8) Komisia doručí vyjadrenie o návrhu na zriadenie, zlúčenie, splynutie, rozdelenie, zrušenie, zmenu názvu alebo sídla fakulty verejnej vysokej školy, štátnej vysokej školy aj rektorovi verejnej vysokej školy alebo štátnej vysokej školy.
(1) Komisia po doručení zaeviduje žiadosť a prílohy podľa § 84 ods. 3 zákona a podľa § 2 ods. 3 a zverejní ich na svojom webovom sídle najmenej na desať rokov.
(8) Komisia zverejňuje na svojom webovom sídle hodnotiacu správu a vyjadrenie a doručí ich ministerstvu školstva alebo inému príslušnému ústrednému orgánu štátnej správy podľa § 43 až 45 zákona, ktoré poskytnú vyjadrenie komisie rektorovi vysokej školy podľa § 84 ods. 5 zákona, ak ide o zahraničnú vysokú školu podľa § 49b zákona, aj jej rektorovi v členskom štáte jej sídla.
(9) Zahraničná vysoká škola predkladá komisii žiadosť a prílohy v štátnom jazyku.
Žiadosti podľa § 2 podané pred 1. januárom 2014 sa posudzujú podľa predpisov účinných do 31. decembra 2013.
Príloha č. 1 k nariadeniu vlády č. 104/2003 Z. z.
Index kvality (IKA) je A, ak vážený priemer kvalifikácie akademických zamestnancov je viac alebo rovných 1,50, B, ak je vážený priemer kvalifikácie akademických zamestnancov v intervale <1,20;1,50), C, ak je vážený priemer kvalifikácie akademických zamestnancov v intervale <1,00;1,20) a D, ak je vážený priemer kvalifikácie akademických zamestnancov menej ako 1,00. Váhy jednotlivých kvalifikácií akademických zamestnancov sú uvedené v položke IV.7 – Index kvality IKA.
VII.6 Zahraničná vysoká škola tento doklad nepredkladá.
Príloha č. 6 k nariadeniu vlády č. 104/2003 Z. z.
V.1 Táto položka je súčasťou vedecko-pedagogickej alebo umelecko-pedagogickej charakteristiky na účely poskytnutia informácií o garantovi alebo spolugarantovi študijného programu.
2) Zákon č. 133/2002 Z. z. o Slovenskej akadémii vied.
3) § 6 ods. 2 a 3 zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.
4) Zákonník práce v znení neskorších predpisov, zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov, zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.
5) Zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov.
6) § 4 zákona č. 213/1997 Z. z. o neziskových organizáciách poskytujúcich všeobecne prospešné služby v znení zákona č. 35/2002 Z. z.
7) Výnos Ministerstva financií Slovenskej republiky č. 312/2010 Z. z. o štandardoch pre informačné systémy verejnej správy.

References: § 1

§ 2

§ 3

§ 4

§ 4
 § 82
 § 81
 § 47
 § 2
 § 2
 § 82
 § 43
 § 84
 § 2
 § 43
 § 84
 § 49
 § 2
 § 6
 § 4